pythainlp/thai-wiki-dataset-v4 huggingface dataset:
แมตตี ลี

แมทธิว ลี (เกิด 5 มีนาคม พ.ศ. 2541) เป็นนักกีฬากระโดดน้ำชายชาวอังกฤษ และเป็นผู้ชนะเลิศเหรียญทองโอลิมปิก เขามีความสามารถทั้งการกระโดดน้ำเดี่ยวและกระโดดน้ำแบบคู่ และข้ามรุ่นทั้งกระโดดน้ำสปริงบอร์ดและแพลตฟอร์ม 3 เมตร ลีได้รับรางวัลเหรียญทองจากรายการแพลตฟอร์ม 10 เมตรในการแข่งขันกีฬายุโรป 2015 และรายการแพลตฟอร์ม 10 เมตรคู่ผสมในการแข่งขัน European Diving Championships 2017 และเป็นแชมป์เยาวชนยุโรปสองครั้งในรายการสปริงบอร์ด 3 เมตร ในระดับโลก ลีได้รับรางวัลเหรียญเงินจากรายการแพลตฟอร์ม 10 เมตรคู่ผสมที่การแข่งขันชิงแชมป์โลก 2017 และในการแข่งขันชิงแชมป์โลก 2019 ลีและทอม เดลีย์ได้รับรางวัลเหรียญทองแดงในรายการ 10 เมตรชายคู่ เช่นเดียวกับเหรียญทองในเดือนกรกฎาคมปี พ.ศ. 2564 ในโอลิมปิกฤดูร้อน 2020 ที่โตเกียว
เทศมณฑลบอวี

บอวี  เป็นเทศมณฑลในจังหวัดฆูเซสถาน ประเทศอิหร่าน มีโมลลอซอนีเป็นเมืองหลัก เทศมณฑลนี้แยกจากเทศมณฑลแอฮ์วอซใน พ.ศ. 2553 จากสำมะโน พ.ศ. 2549 เทศมณฑลนี้มีประชากร 81,666 คนใน 14,444 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอเวย์ส และมี 3 เมือง ได้แก่ โมลลอซอนี, เชย์บอน และเวย์ส
แคโรไลนา (ชื่อ)

แคโรไลนา (อักษรโรมัน: Carolina) เป็นชื่อเพศหญิงที่ใช้ในภาษาสเปน, อังกฤษ, อิตาลี, โปรตุเกส, โปแลนด์, เช็ก, สโลวัก, เยอรมัน, แกลีเซีย, ดัตช์ และฝรั่งเศส ซึ่งมาจากชื่อเพศชายว่ากาโรลุส ซึ่งเป็นคำที่แปลงเป็นลาตินจากชาล์ส โดยทั่วไปมีความหมายว่า 'คนอิสระ' หรือ 'ผู้มีกรรมสิทธิ์' อย่างไรก็ตาม ในภาษาฝรั่งเศสมีความหมายว่า 'เสียงเพลงแห่งความสุขหรือความสนุก' หรือในภาษาสเปนว่า 'หญิงสาวที่สวยที่สุดของเมือง'
ไทสัน บุลล์

ไทสัน บุลล์ (เกิด 21 พฤษภาคม พ.ศ. 2536) เป็นนักยิมนาสติกชาวออสเตรเลีย เขาเข้าแข่งขันทั้ง ยิมนาสติกสากลชิงแชมป์โลก 2018 และ ยิมนาสติกสากลชิงแชมป์โลก 2019
โนอาห์ วิลเลียมส์

โนอาห์ วิลเลียมส์ (เกิด 15 พฤษภาคม พ.ศ. 2543) เป็นนักกีฬากระโดดน้ำชาวอังกฤษที่เป็นตัวแทนของบริเตนใหญ่และเชี่ยวชาญด้านการแข่งขันแพลตฟอร์ม 10 เมตร เขาได้รับรางวัลเหรียญเงินในแพลตฟอร์ม 10 เมตรชายคู่ร่วมกับ แมทธิว ดิกซ์สัน ในการแข่งขัน ชิงแชมป์ยุโรปและกีฬาเครือจักรภพ
ฟรันซิสโก กาฟาโร

ฟรันซิสโก กาฟาโร (เกิด 19 พฤษภาคม พ.ศ. 2543) เป็นนักบาสเกตบอลวิทยาลัยชาวอาร์เจนตินาที่เล่นให้กับทีมเวอร์จิเนียคาวาไลเออส์ เขาเป็นตัวแทนของทีมบาสเกตบอลทีมชาติอาร์เจนตินาชุดใหญ่ในการแข่งขันกีฬาบาสเกตบอลชายในโอลิมปิกฤดูร้อน 2020 ชาย
ฆวน เซลายา

ฆวน มานูเอล เซลายา เอร์นันเดซ (เกิด 1 กันยายน พ.ศ. 2541) เป็นนักกระโดดน้ำชาวเม็กซิโก เขาเข้าร่วมการแข่งขันกีฬาทางน้ำชิงแชมป์โลก 2019 และได้รับเหรียญรางวัล
รัฐสภาออสเตรเลีย

รัฐสภาออสเตรเลีย  ชื่อทางการว่า รัฐสภากลาง  หรือเรียกอีกได้ว่า รัฐสภาเครือจักรภพ  คือสภานิติบัญญัติของเครือรัฐออสเตรเลีย โดยมีประกอบสามประการ ได้แก่ พระมหากษัตริย์ (โดยผู้สำเร็จราชการเป็นผู้แทนพระองค์ฯ) วุฒิสภา และสภาผู้แทนราษฎร โดยสภาทั้งสองนั้นมีที่มาโดยการเลือกตั้งโดยนำแบบมาจากรัฐสภาสหรัฐ วุฒิสภานั้นเป็นตัวแทนของรัฐและดินแดนในขณะที่สภาผู้แทนราษฎรเป็นตัวแทนของประชาชนในเขตเลือกตั้งแบ่งตามจำนวนประชากร ถึงแม้ว่าจะมีสองสภาแต่ยังคงมีการรวมอำนาจบางประการอันเป็นมรดกของระบบเวสต์มินสเตอร์
สภาสูง ได้แก่ วุฒิสภา ประกอบด้วยสมาชิกจำนวน 76 คน โดยมาจากรัฐๆ ละ 12 คน และดินแดนทั้งสองดินแดนละ 2 คน นอร์เทิร์นเทร์ริทอรี ซึ่งรวมถึง เกาะคริสต์มาสกับหมู่เกาะโคโคส (คีลิง) และออสเตรเลียนแคพิทอลเทร์ริทอรี ซึ่งรวมถึงเกาะนอร์ฟอล์ก และเจอร์วิสเบย์เทร์ริทอรี สมาชิกวุฒิสภามีที่มาโดยการเลือกตั้งระบบสัดส่วนแบบเสียงเดียวถ่ายโอนคะแนนได้ซึ่งทำให้ได้ผลลัพธ์ของสภาที่มีสมาชิกพรรคขนาดน้อยใหญ่ที่หลากหลาย พรรคการเมืองในรัฐบาลหรือพรรคร่วมรัฐบาลนั้นไม่เคยได้เสียงข้างมากในวุฒิสภาตั้งแต่ปีค.ศ. 1981 (ยกเว้นปีค.ศ. 2005 และค.ศ. 2007) และโดยปกตินั้นจะต้องเจรจาต่อรองกับพรรคการเมืองและนักการเมืองอิสระจำนวนมากเพื่อที่จะให้ผ่านร่างกฎหมายได้
สภาล่าง ได้แก่ สภาผู้แทนราษฎร ประกอบด้วยสมาชิกจำนวน 151 คน ซึ่งมาจากการเลือกตั้งแบบหลายรอบในทันทีซึ่งเป็นการเลือกตั้งแบบจัดลำดับความชอบโดยใช้เขตเลือกตั้งแบบมีผู้แทนเพียงคนเดียว โดยส่วนใหญ่จะมีเพียงกลุ่มพรรคการเมืองใหญ่จำนวนสองกลุ่มในสภา ได้แก่ กลุ่มแนวร่วมขวากลาง (ประกอบด้วยพรรคเสรีนิยมและพรรคชาติ และพรรคกลางซ้ายคือพรรคแรงงาน โดยรัฐบาลจะต้องได้รับความไว้วางใจจากสภาผู้แทนราษฎรจึงจะสามารถดำรงอยู่ได้
สภาผู้แทนราษฎรมีวาระคราวละ 3 ปี หรือน้อยกว่าได้ในกรณียุบสภา ในขณะที่วุฒิสภานั้นมีวาระประจำซึ่งมีสมาชิกจำนวน 36 คนครบวาระทุกๆ สามปี (วาระของสมาชิกวุฒิสภาสี่คนจากสองดินแดนนั้นตรงกับการเลือกตั้งสภาผู้แทนราษฎร) ดังนั้นสภาผู้แทนราษฎรและวุฒิสภานั้นมักจะชนกัน ในออสเตรเลียมีกลไกการยุบสภาเพื่อป้องการการติดล็อคของสภาโดยใช้การยุบสภาคู่ (double dissolution) ซึ่งสามารถยุบสภาทั้งหมดรวมถึงวุฒิสภาและสภาผู้แทนราษฎรในกรณีที่วุฒิสภาปฏิเสธการผ่านกฎหมายที่ผ่านการลงมติรับรองโดยสภาผู้แทนราษฎร
อันตอน ชุปคอฟ

อันตอน มีฮาอีโลวิช ชุปคอฟ (เกิด 22 กุมภาพันธ์ พ.ศ. 2540) เป็นนักว่ายน้ำชาวรัสเซีย ปัจจุบันเขาเป็นเจ้าของสถิติโลกในการว่ายน้ำท่ากบ 200 เมตร
อาชีพ.
เขาป้องกันตำแหน่งแชมป์โลกในรายการว่ายน้ำท่ากบ 200 เมตร เขาผ่านเข้ารอบที่สองรองจากแมทธิว วิลสันด้วยเวลา 2:08.22 นาที ในรอบรองชนะเลิศ เขาทำเวลาดีที่สุดอันดับที่ 2 อีกครั้งด้วยเวลา 2:06.83 นาที ในรอบชิงชนะเลิศเขาจบด้วยสถิติโลก 2:06.12 นาที ซึ่งเร็วกว่าวิลสัน 0.56 วินาที
พระราชบัญญัตินิวฟันด์แลนด์

พระราชบัญญัตินิวฟันด์แลนด์  คือพระราชบัญญัติซึ่งผ่านโดยรัฐสภาสหราชอาณาจักรเพื่อรับรองและเริ่มบังคับใช้เงื่อนไขตามข้อตกลงสหภาพระหว่างแคนาดาและนิวฟันด์แลนด์ซึ่งทั้งสองเคยเป็นประเทศในเครือจักรภพที่แยกกัน โดยมีผลเมื่อวันที่ 23 มีนาคม ค.ศ. 1949 โดยในฉบับแรกนั้นใช้ชื่อว่า พระราชบัญญัติอเมริกาเหนือของบริเตนใหญ่ ค.ศ. 1949  แต่ต่อมาในภายหลังได้เปลี่ยนชื่อพระราชบัญญัติในแคนาดาเมื่อคราวที่แคนาดาได้รับสิทธิในรัฐธรรมนูญของตนโดยสมบูรณ์จากรัฐสภาสหราชอาณาจักรเมื่อปีค.ศ. 1982
เพื่อเป็นการแลกเปลี่ยนกับการเข้าร่วมเป็นรัฐหนึ่งของแคนาดา รัฐบาลกลางแคนาดาได้รับสิทธิในการรถไฟนิวฟันด์แลนด์ สนามบินนิวฟันด์แลนด์ (สนามบินนานาชาติแกนเดอร์ในปัจจุบัน) บริการโทรคมนาคม บริการโทรเลข และบริการสาธารณะอื่นๆ ที่อยู่ภายใต้กำกับของรัฐบาล รัฐบาลกลางยังรับผิดชอบด้านการชำระหนี้ของนิวฟันด์แลนด์ทั้งหมด
พระราชบัญญัตินิวฟันด์แลนด์ฉบับอื่นๆ.
ก่อนตราพระราชบัญญัติฉบับนี้ขึ้นในปีค.ศ. 1949 ได้เคยมีการตราพระราชบัญญัตินิวฟันด์แลนด์ ได้แก่
แซ็ก สตับเบิลตี-คุก

ไอแซก สตับเบิลตี-คุก (เกิด 4 มกราคม พ.ศ. 2542) เป็นนักว่ายน้ำชาวออสเตรเลีย เขาเข้าแข่งขันว่ายน้ำท่ากบ 200 เมตรชายในการแข่งขันว่ายน้ำชิงแชมป์โลก 2019
ในปี พ.ศ. 2564 สตับเบิลตี-คุกได้เข้าร่วมการแข่งขันว่ายน้ำท่ากบชาย 100 เมตรและ 200 เมตรในโอลิมปิกฤดูร้อน 2020 ที่กรุงโตเกียว โดยได้รับรางวัลเหรียญทอง (และสร้างสถิติโอลิมปิก) ในรายการนี้
Can't Write!? ~ชีวิตไม่มีบท~

Can't Write!? ~ชีวิตไม่มีบท~  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีอาซาฮิ ตั้งแต่วันที่ 16 มกราคม ถึง 13 มีนาคม ค.ศ. 2021 นำแสดงโดย โทมะ อิกูตะ ที่จะร่วมแสดงในละครโทรทัศน์ของสถานีโทรทัศน์ทีวีอาซาฮิเป็นครั้งแรก เป็น เคซูเกะ โยชิมารุ พ่อบ้านและนักเขียนบทไส้แห้งที่ได้รับหน้าที่ให้บทละครโทรทัศน์ในช่วงเวลายอดนิยมที่ถึงแม้ว่าจะต้องพบเจอกับอุปสรรคมากมาย เขาก็มีนักเขียนนิยายและภรรยา นามิ โยชิมารุ แสดงโดย มิจิโกะ คิชิเซะ และครอบครับของเขาคอยสนับสนุนอยู่
 นักเขียนบทละครโทรทัศน์
 นักเขียนนิยาย
 พี่สาวของครอบครัวโยชิมารุ
 ลูกชายของครอบครัวโยชิมารุ
 อาจารย์สอนพิเศษของโซระ
 พ่อของนามิ
 ภรรยาของชิเงยูกิ
 ผู้อำนวยการผลิตละครโทรทัศน์
 ผู้กำกับละครโทรทัศน์ละครโทรทัศน์
 ผู้ช่วยผู้อำนวยการผลิตละครโทรทัศน์
 นักแสดงนำชาย
 ผู้อำนวยการผลิตละครโทรทัศน์
 บรรณาธิการสำนักพิมพ์ฯ
 จิตแพทย์
 ดีเจโย
 พนักงานจิตแพทย์คลินิกโยเนมูชิ
เบรนดอน สมิธ

เบรนดอน สมิธ (เกิด 4 กรกฎาคม พ.ศ. 2543) เป็นนักว่ายน้ำชาวออสเตรเลีย เขาได้เข้าแข่งขันในกีฬามหาวิทยาลัยโลกฤดูร้อนและ2021 Australian Swimming Trials และเป็นส่วนหนึ่งของทีมว่ายน้ำของออสเตรเลียในโอลิมปิกฤดูร้อน 2020
ชีวิตส่วนตัว.
สมิธเป็นนักศึกษาที่มหาวิทยาลัยลาทรอป โดยกำลังศึกษาระดับปริญญาตรีสาขาธุรกิจการบัญชีและการเงิน
เจมส์ ฮีตลี

เจมส์ ฮีตลี (เกิด 20 พฤษภาคม พ.ศ. 2540) เป็นนักกระโดดน้ำชาวอังกฤษ
อาชีพ.
ในการแข่งขัน กระโดดน้ำชิงแชมป์ยุโรป 2019 ที่จัดขึ้นที่เมืองเคียฟ ฮีตลีได้รับเหรียญทองแดงจากสปริงบอร์ด 3 เมตรชาย
การแข่งขัน ฟีนากระโดดน้ำเวิร์ลคัพ 2021 ซึ่งจัดขึ้นที่ประเทศญี่ปุ่นในฐานะรายการทดสอบอย่างเป็นทางการสำหรับการแข่งขันกีฬาโอลิมปิกฤดูร้อน 2020 ที่กรุงโตเกียวปี พ.ศ. 2564 ฮีตลีได้รับรางวัลเหรียญเงินจากการแข่งขันสปริงบอร์ด 3 เมตรชาย
คำประกาศบัลโฟร์ ค.ศ. 1926

คำประกาศบัลโฟร์ ค.ศ. 1926  ประกาศในการประชุมใหญ่ผู้นำแห่งจักรวรรดิอังกฤษ ค.ศ. 1926 จัดขึ้น ณ กรุงลอนดอน โดยตั้งชื่อคำประกาศนี้ตามอาเธอร์ บัลโฟร์ ซึ่งในขณะนั้นดำรงตำแหน่งประธานองคมนตรี (Lord President of the Council) เนื้อความคำประกาศนั้นรับรองว่าสหราชอาณาจักรและเหล่าประเทศในเครือจักรภพ
<templatestyles src="แม่แบบ:คำพูด/style.css" />... นั้นเป็นประชาคมที่ต่างปกครองตนเองภายในจักรวรรดิอังกฤษอันมีความเท่าเทียมกันทางสถานะและไม่มีประเทศใดที่จะด้อยกว่าในเรื่องของทั้งกิจการภายในและต่างประเทศ แต่ล้วนมีอัตลักษณ์สำคัญที่เหมือนกันผ่านความจงรักภักดีต่อสถาบันพระมหากษัตริย์ และอีกยังถือเป็นส่วนหนึ่งของเหล่าประเทศในเครือจักรภพแห่งประชาชาติได้อย่างเสรี 
คณะกรรมาธิการด้านความสัมพันธ์ระหว่างประเทศในจักรวรรดิซึ่งมีบัลโฟร์เป็นประธานได้รับผิดชอบในการร่างเอกสารสำหรับเตรียมการต่างๆ จนถึงการลงมติเป็นเอกฉันท์โดยเหล่านายกรัฐมนตรีทั้งหลายในจักรวรรดิเมื่อ 15 พฤศจิกายน ค.ศ. 1926 โดยแผนการนี้มีผู้เสนอโดยนายกรัฐมนตรีแอฟริกาใต้ เฮิร์ทซอก และนายกรัฐมนตรีแคนาดา วิลเลียม ไลอัน แมกเคนซี คิง
คำประกาศนี้ได้ตกลงรับรองเพิ่มการมีเอกราชทางการเมืองและทางการทูตของประเทศในเครือจักรภพในช่วงภายหลังสงครามโลกครั้งที่ 1 และยังแนะนำให้ผู้สำเร็จราชการ (Governor General) ซึ่งเป็นผู้แทนพระองค์พระมหากษัตริย์ซึ่งถือเป็นประมุขแห่งรัฐโดยพฤตินัยของแต่ละประเทศนั้นไม่ควรมีหน้าที่เป็นผู้แทนของรัฐบาลสหราชอาณาจักร ในไม่กี่ปีถัดมา ได้เริ่มมีการจัดตั้งข้าหลวงใหญ่ (High Commissioner) ซึ่งบทบาทหน้าที่นั้นเกือบจะเหมือนกับเอกอัครข้าราชทูต ข้าหลวงใหญ่แห่งสหราชอาณาจักรได้รับการแต่งตั้งเป็นครั้งแรกเพื่อปฏิบัติราชการที่แคนาดา เมื่อปีค.ศ. 1928
ข้อสรุปต่างๆ ของการประชุมใหญ่ผู้นำเมื่อปีค.ศ. 1926 ได้นำเข้ามาประชุมหารืออีกครั้งเมื่อการประชุมใหญ่ปีค.ศ. 1930 และได้บรรจุเข้าในธรรมนูญแห่งเวสต์มินสเตอร์ในเดือนธันวาคม ค.ศ. 1931 ในธรรมนูญนี้ได้ระบุไว้ว่ารัฐสภาสหราชอาณาจักรจะไม่ตรากฎหมายใดๆ เพื่อจะบังคับใช้เป็นกฎหมายในประเทศในเครือรัฐประเทศนั้นๆ ยกเว้นกรณีที่กฎหมายได้ระบุไว้ว่ารัฐบาลแห่งประเทศนั้นได้ร้องขอและให้การยินยอมการตรากฎหมายนั้นๆ
กีฬายิมนาสติกในโอลิมปิกฤดูร้อน 2020 – ยิมนาสติกสากล บาร์ต่างระดับ บุคคลหญิง

การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล บาร์ต่างระดับ บุคคลหญิง เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 1 สิงหาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกสากล บาร์ต่างระดับ บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 8 คน จาก 5 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 19 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1952
ผลการแข่งขัน.
รอบคัดเลือก.
ทีมแปดอันดับแรกในรอบคัดเลือกตามคะแนนรวมของแต่ละอุปกรณ์ จะผ่านเข้าสู่รอบชิงชนะเลิศ ในรอบชิงชนะเลิศ แต่ละทีมเลือกนักยิมนาสติกสามคนเพื่อแข่งขันในแต่ละอุปกรณ์ คะแนนทั้งหมดในแต่ละอุปกรณ์ถูกนำมารวมกันเพื่อเป็นคะแนนของทีมในรอบสุดท้าย คะแนนในรอบคัดเลือกจะไม่นับรวมในรอบชิงชนะเลิศ
สมาชิกวุฒิสภาจังหวัดสมุทรสงคราม

จังหวัดสมุทรสงคราม มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดสมุทรสงครามมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ มนตรี สินทวิชัย
สมาชิกวุฒิสภาจังหวัดสมุทรสาคร

จังหวัดสมุทรสาคร มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดสมุทรสาครมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ วิเชียร เปาอินทร์
สมาชิกวุฒิสภาจังหวัดสิงห์บุรี

จังหวัดสิงห์บุรี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดตากมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ คำนวณ ชโลปภัมภ์ และ พนัส ทัศนียานนท์
สมาชิกวุฒิสภาจังหวัดอุทัยธานี

จังหวัดอุทัยธานี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดอุทัยธานีมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ ศิลป์ชัย เชษฐศิลป์
สมาชิกวุฒิสภาจังหวัดชัยนาท

จังหวัดชัยนาท มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดชัยนาทมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ นันทนา สงฆ์ประชา
สมาชิกวุฒิสภาจังหวัดแม่ฮ่องสอน

จังหวัดแม่ฮ่องสอน มีการเลือกตั้งสมาชิกวุฒิสภาครั้งแรก ในปี พ.ศ. 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี พ.ศ. 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดแม่ฮ่องสอนมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ อดุลย์ วันไชยธนวงศ์
สมาชิกวุฒิสภาจังหวัดตราด

จังหวัดตราด มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดตราดมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ พลตรี สาคร กิจวิริยะ
ประเทศนิวซีแลนด์ในเครือจักรภพ

ประเทศนิวซีแลนด์ในเครือจักรภพ  เป็นประเทศที่ก่อตั้งขึ้นต่อจากอาณานิคมนิวซีแลนด์ มีระบอบการปกครองแบบราชาธิปไตยภายใต้รัฐธรรมนูญซึ่งเป็นประเทศมีสิทธิในการปกครองตนเองภายในจักรวรรดิอังกฤษ
นิวซีแลนด์ได้กลายเป็นอาณานิคมในพระองค์เมื่อปีค.ศ. 1841 และได้มีรัฐบาลปกครองตนเองตามรัฐธรรมนูญ ค.ศ. 1852 นิวซีแลนด์ได้ปฏิเสธการเข้าร่วมในสหพันธ์ออสเตรเลียและได้รับสถานะเป็นประเทศในเครือจักรภพเมื่อวันที่ 26 กันยายน ค.ศ. 1907 (Dominion Day) โดยเป็นประกาศพระบรมราชโองการโดยพระเจ้าเอ็ดเวิร์ดที่ 7 ซึ่งสถานะการเป็นประเทศนั้นได้เป็นสัญลักษณ์ของการมีเอกราชทางการเมืองซึ่งได้มีพัฒนาการมากว่าครึ่งศตวรรษผ่านทางรัฐบาลปกครองตนเองของนิวซีแลนด์
ด้วยประชากรต่ำกว่าหนึ่งล้านคนอาศัยอยู่ในนิวซีแลนด์ในปีค.ศ. 1907 โดยทั้งเมืองออคแลนด์ และเวลลิงตัน นั้นได้ขยายตัวอย่างรวดเร็ว สถานะใหม่นี้ของประเทศนิวซีแลนด์นั้นยังคงให้สิทธิในรัฐบาลสหราชอาณาจักรต่อการกำหนดนโยบายการต่างประเทศได้และดังนั้นนิวซีแลนด์จึงเข้าร่วมในสงครามโลกครั้งที่ 1 การประชุมใหญ่จักรวรรดิในปีค.ศ. 1923 และ 1926 ได้มีมติร่วมกันว่านิวซีแลนด์ควรจะได้รับสิทธิในการต่อรองสนธิสัญญาทางการเมืองด้วยตัวเอง และจึงทำให้เกิดสนธิสัญญาการพาณิชย์ฉบับแรกกับญี่ปุ่นซึ่งลงสัตยาบันในปีค.ศ. 1928 และต่อมาในสงครามโลกครั้งที่ 2 อุบัติขึ้นเมื่อปีค.ศ. 1939 รัฐบาลนิวซีแลนด์ได้ตัดสินใจเข้าร่วมสงครามโดยตัวเอง
ต่อมาในยุคหลังสงคราม คำว่า "ประเทศในเครือจักรภพ" ได้ตกหล่นไป โดยนิวซีแลนด์ได้รับเอกราชอย่างสมบูรณ์ผ่านทางธรรมนูญเวสต์มินสเตอร์ ค.ศ. 1931 และได้รับรองโดยรัฐสภานิวซีแลนด์เมื่อปีค.ศ. 1947 อย่างไรก็ตามจากประกาศพระบรมราชโองการในปีค.ศ. 1907 สถานะความเป็นประเทศในเครือจักรภพยังไม่ได้ถูกเรียกคืนและดังนั้นจึงยังคงมีสถานะที่บังคับใช้อยู่ในปัจจุบัน
หมายเหตุ.
<templatestyles src="Reflist/styles.css" />
กีฬาไตรกีฬาในโอลิมปิกฤดูร้อน 2020 – ทีมผลัดผสม

การแข่งขันกีฬาไตรกีฬาในโอลิมปิกฤดูร้อน 2020 – ทีมผลัดผสม เป็น 1 ใน 3 รายการแข่งขันกีฬาไตรกีฬาในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 31 กรกฎาคม พ.ศ. 2564 ที่สวนน้ำโอไดบะ การแข่งขันรายการทีมผลัดผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 68 คน จาก 17 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
กีฬายิมนาสติกในโอลิมปิกฤดูร้อน 2020 – แทรมโพลีน บุคคลชาย

การแข่งขันกีฬายิมนาสติกในโอลิมปิกฤดูร้อน 2020 – แทรมโพลีน บุคคลชาย หรือ ทีมรวมอุปกรณ์ชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 31 กรกฎาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการแทรมโพลีน บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 12 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
กีฬายิงปืนในโอลิมปิกฤดูร้อน 2020 – แทรป ทีมผสม

การแข่งขันกีฬายิงปืนในโอลิมปิกฤดูร้อน 2020 – แทรป ทีมผสม เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 31 กรกฎาคม พ.ศ. 2564 ที่สนามยิงปืนอาซากะ การแข่งขันรายการแทรป ทีมผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 12 ประเทศโดยประมาณ
สถิติ.
ก่อนการแข่งขัน สถิติโลกและโอลิมปิกมีดังนี้
สภาผู้แทนราษฎรออสเตรเลีย

สภาผู้แทนราษฎรออสเตรเลีย  เป็นสภาล่างในระบบสองสภาของรัฐสภาออสเตรเลีย ส่วนอีกสภาสูง คือ วุฒิสภา โดยองค์ประกอบและอำนาจทั้งหลายนั้นบัญญัติไว้ในหมวดที่หนึ่งในรัฐธรรมนูญออสเตรเลีย
สมาชิกสภาผู้แทนราษฎรมีวาระคราวละ 3 ปีนับจากวันแรกที่ได้ปฏิบัติหน้าที่สภา ซึ่งจนถึงปัจจุบันมีเพียงครั้งเดียวที่สมาชิกสภาอยู่ครบวาระตามกำหนด เนื่องจากมักจะยุบสภาก่อนครบวาระซึ่งพบได้บ่อยในกรณียุบสภาเดียว แต่บางครั้งมีการยุบสภาทั้งสองสภาพร้อมกัน การเลือกตั้งสมาชิกสภาผู้แทนราษฎรนั้นมักจะเกิดขึ้นพร้อมกันกับสมาชิกวุฒิสภา สมาชิกสภาผู้แทนราษฎรอาจเรียกเป็น "สมาชิกรัฐสภา" ("MP") ในขณะที่สมาชิกวุฒิสภานั้นมักจะเรียกเป็น "วุฒิสมาชิก" ("Senator") รัฐบาลนั้นตามรัฐธรรมนูญจะต้องได้รับความไว้วางใจจากสภาจึงสามารใช้อำนาจบริหารได้
สภาผู้แทนราษฎรประกอบด้วยสมาชิกจำนวน 151 คน โดยมาจากการเลือกตั้งในแบบแบ่งเขตเลือกตั้งเขตละหนึ่งคน จำนวนผู้แทนทั้งหมดไม่ได้กำหนดตายตัวโดยขึ้นอยู่กับการแบ่งเขตเลือกตั้งตามขนาดประชากร โดยครั้งแรกที่มีการปรับให้จำนวนผู้แทนไม่ตายตัวนั้นเกิดขึ้นในการเลือกตั้งทั่วไปค.ศ. 1984 ซึ่งทำให้มีผู้แทนจาก 125 คน เป็น 148 คน โดยล่าสุดในการเลือกตั้งเมื่อปีค.ศ. 2019 มีผู้แทนทั้งหมด 151 คน
ในเขตเลือกตั้งแต่ละเขตจะเลือกผู้แทนจำนวนหนึ่งคนจากระบบการลงคะแนนแบบหลายรอบในทันที โดยได้เปลี่ยนระบบการเลือกตั้งจากระบบแบ่งเขตคะแนนสูงสุดมาเป็นระบบนี้ภายหลังจากเหตุการณ์เลือกตั้งซ่อมเขตสวอนเมื่อปีค.ศ. 1918 ซึ่งพรรคแรงงานได้ชัยชนะอย่างผิดความคาดหมายโดยมีสาเหตุหลักจากคะแนนเสียงแตกจากพรรคฝ่ายตรงข้าม โดยพรรคชาตินิยมซึ่งเป็นรัฐบาลขณะนั้นจึงได้ผ่านกฎหมายแก้ระบบการเลือกตั้งโดยมีผลในการเลือกตั้งทั่วไปปีค.ศ. 1919
ราเมศ บัลวานี

ราเมศ "ซันนี" บัลวานี (เกิดวันที่ 13 มิถุนายน ค.ศ. 1965) เป็นนักธุรกิจชาวอเมริกันที่เคยเป็นประธานและประธานฝ่ายปฎิบัติการของเธราโนส ซึ่งเป็นบริษัทเอกชนแนวเทคโนโลยีสุขภาพที่ก่อตั้งโดยเอลิซาเบธ โฮล์ม ผู้ที่จะเป็นแฟนสาวของเขา เธราโนสอ้างว่าได้คิดค้นการปฏิวัติการตรวจเลือดโดยการนำเลือดเพียงเล็กน้อยจากปลายนิ้ว ตั้งแต่ ค.ศ. 2015 เธราโนสถูกวิพากษ์วิจารณ์ในสื่อเนื่องจากการอ้างสิทธิ์และการปฏิบัติที่น่าสงสัย ท้ายที่สุดบริษัทจึงถูกบังคับให้ล้มละลาย บัลวานีติดคดีจากหน่วยงานรัฐบาลกลางในข้อหาดำเนินกิจการมูลค่าหลายล้านดอลลาร์เพื่อหลอกลวงนักลงทุน แพทย์ และผู้ป่วย โดยเริ่มมีการไต่สวนในเดือนตุลาคม ค.ศ. 2020 แต่ถูกร่นออกไปยังวันที่ 11 มกราคม ค.ศ. 2022 (สำหรับบัลวานี) เนื่องจากความกังวลต่อโควิด-19
ชีวิตช่วงต้นและการศึกษา.
ราเมศ บัลวานีเกิดในประเทศปากีสถานจากครอบครัวชาวสินธีที่นับถือศาสนาฮินดู ครอบครัวนี้ย้ายไปประเทศอินเดีย และต่อมาอพยพไปที่สหรัฐ 
ใน ค.ศ. 1986 บัลวานีเริ่มศึกษาระดับปริญญาตรีที่มหาวิทยาลัยเท็กซัส ออสติน โดยเข้าร่วมเป็นสมาชิกขององค์การนักศึกษาปากีสถาน เขาได้รับปริญญาตรีสาขาระบบสารสนเทศ
ชีวิตสัวนตัว.
เขาแต่งงานกับเคโกะ ฟูจิโมโตะ ศิลปินชาวญี่ปุ่น ทั้งคู่อาศัยอยู่ที่ซานฟรายซิสโกก่อนที่จะหย่ากันในเดือนธันวาคม ค.ศ. 2002
บัลวานีมีความสัมพันธ์ใกล้ชิดกับเอลิซาเบธ โฮล์มในตอนที่ยังทำงานให้กับเธราโนส พวกเขาไม่เปิดเผยความสัมพันธ์ให้กับนักลงทุนเธราโนส
สเนคอายส์ (ภาพยนตร์ พ.ศ. 2564)

สเนคอายส์: จี.ไอ. โจ ออริจินส์ (หรือเรียกง่าย ๆ ว่า Snake Eyes) เป็นภาพยนตร์ซูเปอร์ฮีโร่สัญชาติอเมริกันปี พ.ศ. 2564 กำกับโดย โรเบิร์ต ชเวนต์ค จากบทภาพยนตร์โดย อีแวน สปิลิโอโตโพลอส, โจ ชาพเนล และ แอนนา วอเตอร์เฮาส์ อิงเนื้อเรื่องจากแฟรนไชส์ "จี.ไอ. โจ"ของฮาสโบร ภาพยนตร์เรื่องนี้ทำหน้าที่เป็นเรื่องราวต้นกำเนิดของตัวละครในชื่อเรื่อง และจะเป็นการรีบูตของภาพยนตร์ชุด จี.ไอ โจ นำแสดงโดย เฮนรี โกลดิง รับบท สเนคอายส์ ร่วมด้วย แอนดรูว์ โคจิ, เออร์ซูลา คอร์เบโร, ซามารา วีฟวิง และ ไอโกะ ยูวาอิส ในบทบาทสนับสนุน
โครงการนี้ได้รับการประกาศครั้งแรกในเดือนพฤษภาคม พ.ศ. 2561 โดยโกลดิงได้รับบทในเดือนสิงหาคม พ.ศ. 2562 และนักแสดงที่เหลือจะเข้าร่วมในเดือนต่อ ๆ ถัดมา หลังจากการถ่ายทำครั้งแรกเกิดขึ้นในแวนคูเวอร์และญี่ปุ่นตั้งแต่เดือนตุลาคม พ.ศ. 2562 ถึงกุมภาพันธ์ พ.ศ. 2563 การถ่ายใหม่เกิดขึ้นในเดือนมีนาคม พ.ศ. 2564
"สเนคอายส์"เข้าฉายในสหรัฐเมื่อวันที่ 23 กรกฎาคม พ.ศ. 2564 โดยพาราเมาต์พิกเจอส์ ภาพยนตร์เรื่องนี้ได้รับการวิจารณ์ที่หลากหลายจากนักวิจารณ์ ซึ่งวิพากษ์วิจารณ์งานเขียน การตัดต่อ และการกำกับฉากแอ็คชั่น แต่ยกย่องการแสดงและให้คุณค่างานผลิต
จี.ไอ. โจ (ภาพยนตร์ชุด)

จี.ไอ. โจ  เป็นภาพยนตร์ชุดแนวแอคชันนิยายวิทยาศาสตร์การทหาร ที่อิงเนื้อเรื่องจากของเล่น การ์ตูน และแฟรนไชส์สื่อ จี.ไอ โจ ของฮาสโบร การพัฒนาภาพยนตร์เรื่องแรกเริ่มขึ้นในปี พ.ศ. 2546 แต่เมื่อสหรัฐเข้ารุกรานอิรักในเดือนมีนาคม พ.ศ. 2546 ฮาสโบรแนะนำให้ดัดแปลงเรื่อง "ทรานส์ฟอร์มเมอร์ส" แทน ต่อมาในปี พ.ศ. 2546 ภาพยนตร์เรื่องแรกได้เปิดตัวภายใต้ชื่อ "จีไอโจ สงครามพิฆาตคอบร้าทมิฬ" ภาพยนตร์เรื่องที่สอง "จีไอโจ สงครามระห่ำแค้นคอบร้าทมิฬ" เปิดตัวในปี พ.ศ. 2556 ภาพยนตร์เรื่องที่สามซึ่งมีศูนย์กลางอยู่ที่สเนคอายส์มีชื่อเรื่องว่า "สเนคอายส์: จี.ไอ. โจ ออริจินส์" เข้าฉายในปี พ.ศ. 2564 ในขณะที่ภาพยนตร์เรื่องที่สี่ "G.I. Joe: Ever Vigilant" ได้รับการยืนยันว่าอยู่ในระหว่างการพัฒนา
ภาพยนตร์ครอสโอเวอร์กับซีรีส์ภาพยนตร์ "ทรานส์ฟอร์มเมอร์ส" กำลังอยู่ระหว่างการพัฒนา
จิมมี แซวิล

เซอร์เจมส์ วิลสัน วินเซนต์ แซวิล (31 ตุลาคม ค.ศ. 1926 – 29 ตุลาคม ค.ศ. 2011) เป็นดีเจ นักจัดรายการโทรทัศน์และวิทยุชาวอังกฤษที่เคยจัดรายการในบีบีซี ได้แก่ "ท็อปออฟเดอะป็อปส์" และ "จิมวิลฟิกซ์อิต" เขาบริจาคเงินให้กับการกุศลประมาณ 40 ล้านปอนด์ และได้รับยกย่องอย่างกว้างขวางในฐานะผู้ระดมทุนและคุณสมบัติส่วนบุคคลในช่วงที่ยังมีชีวิตอยู่ หลังจากเสียชีวิต มีข้อกล่าวหาการล่วงละเมิดทางเพศต่อเขากว่าร้อยคดี ทำให้ตำรวจสรุปว่าแซวิลเคยทำความผิดทางเพศมาก่อน—โดยอาจเป็นหนึ่งในชาวอังกฤษที่มีลูกมากที่สุด
ในวัยรุ่น แซวิลเคยทำงานในเหมืองถ่านหิน โดยได้รับอาการบาดเจ็บที่กระดูกสันหลังตอนอายุ 14 ปี และเคยอยู่ในกลุ่มเบวินบอยส์ในช่วงสงครามโลกครั้งที่สอง ในช่วงที่ยังมีชีวิตอยู่ เขาเป็นที่รู้จักจากการระดมทุนและสนับสนุนการกุศลและโรงพยาบาล ใน ค.ศ. 2009 "เดอะการ์เดียน"กล่าวถึงเขาว่าเป็น "ผู้ใจบุญสุนทาน" และได้รับการยกย่องจากผลงานการกุศล เขาได้รับรางวัลเครื่องราชอิสริยาภรณ์จักรวรรดิบริติชใน ค.ศ. 1971 และได้รับยศอัศวินใน ค.ศ. 1990
ในเดือนตุลาคม ค.ศ. 2012 หลังเขาเสียชีวิตเกือบปีเดียว สารคดีของไอทีวีสืบสวนข้ออ้างการล่วงละเมิดทางเพศโดยแซวิล ซึ่งทำให้มีการรายงานข่าวจากสื่ออย่างกว้างขวางและมีคำให้การของพยานและการเรียกร้องการล่วงละเมิดทางเพศที่เพิ่มขึ้นอย่างรวดเร็ว จนถึงข้อกล่าวหาการล่วงละเมิดทางเพศเด็กโดยแซวิลในช่วงหกทศวรรษ มีการกล่าวถึงเขาเป็น "ผู้ทำความผิดทางเพศมาก่อน" และต่อมาระบุด้วยว่ากำลังดำเนินการสอบสวนมากกว่า 400 คดีตามคำให้การของผู้ที่อาจจะเป็นเหยื่อ 300 ราย ผ่านกองกำลังตำรวจในสหราชอาณาจักร 14 แห่ง ในช่วงปลายเดือนตุลาคม ค.ศ. 2012 เรื่องอื้อฉาวเหล่านี้ส่งผลให้มีการสอบสวนหรือหาความเห็นจากบีบีซี กับบริการสาธารณสุขแห่งชาติ, สำนักงานอัยการ และกรมอนามัย ในเดือนมิถุนายน ค.ศ. 2014 ได้มีการสรุปการสืบสวนกิจกรรมของแซวิลว่า เขาเคยล่วงละเมิดทางเพศเจ้าหน้าที่และผู้ป่วยในช่วงอายุ 5 ถึง 75 ปีเป็นเวลาหลายทศวรรษ
วัดสระศรี

วัดสระศรี เป็นวัดที่ตั้งอยู่ทางทิศตะวันตกเฉียงเหนือของวัดมหาธาตุ และเป็นโบราณสถานสำคัญตั้งอยู่บนเกาะกลางน้ำขนาดใหญ่ ชื่อว่า "ตระพังตระกวน" ในเขตอุทยานประวัติศาสตร์สุโขทัย
ประวัติ.
วัดสระศรีไม่ปรากฏชื่อวัดสระศรีในหลักฐานด้านเอกสารและศิลาจารึก ได้รับการประกาศขึ้นทะเบียนโบราณสถานในราชกิจจานุเบกษา เล่มที่ 52 ตอนที่ 75 วันที่ 8 มีนาคม พ.ศ. 2498 ต่อมามีการขุดแต่งและบูรณะเมื่อ พ.ศ. 2496–2498 บูรณะต่อมาเมื่อ พ.ศ. 2508 และบูรณะต่อมาเมื่อ พ.ศ. 2525
โบราณสถาน.
กลุ่มโบราณสถานประกอบด้วย เจดีย์ประธานทรงกลมแบบลังกาขนาดใหญ่ รูปทรงสมบูรณ์ถึงยอดมีฐานชั้นล่างรูปสี่เหลี่ยมจัตุรัส ยกพื้นสูงเป็นฐานทักษิณและมีระเบียงคดอยู่โดยรอบฐานซึ่งเชื่อว่าเคยมีแถวพระพุทธรูปประดิษฐานอยู่ ฐานกว้างยาวด้านละ 17.20 เมตร ก่อด้วยอิฐ 
พระวิหาร อยู่ด้านหน้าหรือตะวันออกของเจดีย์ประธาน มีพระพุทธรูปปูนปั้นประดิษฐานที่ฐานชุกชี วิหารกว้าง 16 เมตร ยาว 31 เมตร เจดีย์ขนาดเล็กแบบศรีวิชัยผสมลังกา มีซุ้มพระพุทธรูปอยู่ทั้ง 4 ทิศ สภาพสมบูรณ์ ก่อด้วยอิฐ ฐานกว้างด้านละ 4 เมตร ตั้งอยู่ทางทิศใต้ของเจดีย์ประธาน มีฐานเจดีย์รายขนาดเล็ก 5 องค์ 
พระอุโบสถ ตั้งอยู่บนเกาะขนาดเล็กกลางน้ำด้านทิศตะวันออกของเกาะที่ตั้งกลุ่มโบราณสถานใหญ่ โดยมีสะพานไม้ข้ามต่อถึงกันได้ พระอุโบสถมีขนาดกว้างยาวด้านละ 10 เมตร มีเสมาหินปักโดยรอบ ที่พระอุโบสถตั้งอยู่กลางน้ำเพราะเป็นความเชื่อถือแบบพระพุทธศาสนาที่ใช้น้ำในความหมายของความบริสุทธิ์ของขอบเขตที่กันไว้เป็นเขตสำหรับให้พระสงฆ์ทำสังฆกรรม เรียกว่า "นทีสีมา" ซึ่งเป็นคตินิยมหนึ่งของลังกา ลักษณะอาคารน่าจะเป็นอาคารโถง และสระน้ำขนาดใหญ่หรือที่เรียกว่า "ตระพังตระกวน" เป็นสระน้ำขนาดพื้นที่ประมาณ 70 ไร่เศษ
เจ้าชายซาห์เล เซลาสซี

เจ้าชายซาห์เล เซลาสซีแห่งเอธิโอเปีย  ประสูติเมื่อวันที่ 27 กุมภาพันธ์ 2475 เป็นพระราชโอรสพระองค์เล็กใน สมเด็จพระจักรพรรดิเฮยิเล เซลาเซที่ 1 และ สมเด็จพระจักรพรรดินีเมเนน อัสเฟาแห่งเอธิโอเปีย เป็นสมเด็จพระอนุชาธิราชใน สมเด็จพระจักรพรรดิอัมฮา เซลาสซี แห่งเอธิโอเปีย และเป็นพระปิตุลา (อาชาย) ใน เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย
พระองค์ทรงเสกสมรสกับ เจ้าหญิงมาไฮเซนเต ฮาเบต มาเรียมแห่งเอธิโอเปีย พระชายารับพระราชทานพระนามและพระอิสริยยศที่ เจ้าหญิงมาไฮเซนเต ฮาเบต มาเรียมแห่งเอธิโอเปีย พระชายา มีพระโอรส 1 พระองค์คือ
พระองค์สิ้นพระชนม์ลงเมื่อวันที่ 24 เมษายน 2505 สิริพระชันษา 30 ปี ซึ่งก่อนหน้านี้ในปีเดียวกัน สมเด็จพระจักรพรรดินีเมเนน อัสเฟาแห่งเอธิโอเปีย พระราชชนนี ได้เสด็จสวรรคตลงเมื่อวันที่ 15 กุมภาพันธ์ 2505
เกรตแอสบี

เกรตแอสบี  เป็นหมู่บ้านในคัมเบรีย ประเทศอังกฤษ ในอดีตเป็นส่วนหนึ่งของเวสต์มอร์ลันด์ ตั้งอยู่ห่างจากเพนริทไปทางตะวันออกเฉียงใต้ประมาณ และห่างจากแอปเปิลบี-อิน-เวสต์มอร์ลันด์ทางใต้ประมาณ ชื่อหมู่บ้านอาจมาจากคำในภาษานอร์สเก่าว่า ซึ่งหมายถึง "ต้นแอช" กับ ซึ่งหมายถึง "ไร่"
ตำบลแอลีออบอเดแมเลก

แอลีออบอเดแมเลก  เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 37 หมู่บ้าน จากสำมะโน พ.ศ. 2549 ตำบลนี้มีประชากร 8,657 คนใน 2,095 ครัวเรือน
วัดพระพุทธไสยาสน์

วัดพระพุทธไสยาสน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี
วัดพระพุทธไสยาสน์ สันนิษฐานว่าสร้างมาตั้งแต่สมัยกรุงศรีอยุธยา ข้อมูลกรมการศาสนาระบุว่าตั้งวัดเมื่อ พ.ศ. 2200 มีพระพุทธไสยาสน์ขนาดใหญ่ ยาวประมาณ 43 เมตร ซึ่งมีประวัติว่าเดิมสร้างไว้กลางแจ้ง 
วัดแห่งนี้ได้ถูกปล่อยทิ้งจนกลายเป็นวัดร้างจนถึงรัชสมัยพระบาทสมเด็จพระจอมเกล้าเจ้าอยู่หัว ทรงทอดพระเนตรเห็นองค์พระนอนที่ทรุดโทรมมากจึงโปรดเกล้าฯ ให้สร้างหลังคาสังกะสีคลุมไว้ ต่อมาในสมัยพระบาทสมเด็จพระจุลจอมเกล้าเจ้าอยู่หัว ได้มีการสร้างหลังคากระเบื้องคลุมองค์พระนอนไว้และกลายเป็นวิหารพระพุทธไสยาสน์ดังที่เห็นในปัจจุบัน ในการบูรณะองค์พระนอนเมื่อ พ.ศ. 2540 พบอุโมงค์ภายในองค์พระ มีโบราณวัตถุอยู่เป็นจำนวนมาก ส่วนใหญ่เป็นพระพุทธรูปทำจากวัสดุตาง ๆ ได้แก่ สำริด ดินเผา ปูนปั้น หินทราย และไม้บุเงิน ส่วนใหญ่เป็นพระพุทธรูปแบบศิลปะอยุธยาตอนปลาย
จุดเด่นของพระนอนองค์นี้ที่แตกต่างจากที่อื่นกล่าวคือ ที่เศียรขององค์พระมีหมอนบรรทมรูปดอกบัวรองพระเศียรอยู่สองก้อน องค์พระพุทธรูปนอนประทับในอิริยาบถตะแคงขวา พระเศียรหันไปทางทิศตะวันตก เป็นพระนอนที่มีขนาดใหญ่เป็นอันดับที่ 4 ในประเทศไทย
ตำบลแอลีออบอด (จังหวัดฟอร์ส)

แอลีออบอด  เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 7,138 คนใน 1,796 ครัวเรือน
วัดสมุทรโคดม

วัดสมุทรโคดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมผักเบี้ย อำเภอบ้านแหลม จังหวัดเพชรบุรี
วัดสมุทรโคดมตั้งวัดเมื่อ พ.ศ. 2415 ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541
โบราณสถานที่สำคัญ คือ เจดีย์รายย่อมุมไม้สิบสองจำนวน 2 องค์ และเสมาหินทราย 2 กลุ่ม กลุ่มหนึ่งเป็นเสมาแบบเรียบตกแต่งด้วยเส้นโค้ง สภาพผุกร่อนมากมีที่สมบูรณ์เพียง 1 ชิ้น อีกกลุ่มเป็นเสมาหินทรายแดงขนาดเล็กสลักลวดลายจำนวน 6 ชิ้นลักษณะเป็นเสมาที่ส่วนบนกว้างยอดแหลม แล้วเรียวคอดลงไปเป็นเอวเสมาเป็นรูปตัวเหงา และตัดตรงลงไปเป็นขอบสี่เหลี่ยม (แท่น) ตัวเสมาสลักเป็นสันตรงกลางมีเส้นโค้งออกไปตามแนวขอบทั้งสองด้าน ทำให้เกิดรูปคล้ายปอดแฝด ส่วนบนตรงกลาง และตรงส่วนแนวสามเหลี่ยมที่ท้องเสมา สลักลายประจำยาม ที่ขอบแท่นสลักเป็นเส้นขอบลึกโดยรอบ
แอนนา (ชื่อ)

แอนนา (อักษรโรมัน: Anna) เป็นรูปภาษาลาตินของคำว่า อันนา  และชื่อฮีบรูว่าแฮนนาห์  หมายถึง "โปรดปราน" หรือ "ความงดงาม" หรือ "สวยงาม" ตามธรรมเนียม นักบุญอันนาเป็นอีกชื่อหนึ่งจากมารดาของพระแม่มารีย์ ซึ่งมีการใช้ชื่อนี้อย่างแพร่หลายในหมู่คริสต์ศาสนิกชน นอกจากนี้ยังเป็นชื่แของนักบุญหลายท่านและราชินีหลายองค์ด้วย
ในยุโรปก่อนการมาของศาสนาคริสต์ ชื่อนี้สามารถพบในอีนีอิดของเวอร์จิล
ชื่อบุคคล.
บุคคลที่มีชื่อต้น ชื่อเล่น หรือชื่อในการแสดงที่ขึ้นต้นด้วย "แอนนา" อาทิ
วัดถ้ำพระพุทธไสยาสน์

วัดถ้ำพระพุทธไสยาสน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลค้อเขียว อำเภอวาริชภูมิ จังหวัดสกลนคร ปัจจุบันมีพระมหาศักดิ์ชาย อมโร เป็นเจ้าอาวาส
วัดถ้ำพระพุทธไสยาสน์หรือชาวบ้านรู้จักกันในชื่อ วัดถ้ำพระทอง หรือ วัดถ้ำพระนอน เป็นวัดที่ตั้งอยู่บนเนินเขาโดยบริเวณถ้ำมีลักษณะนำเพิงหินมาดัดแปลงก่อสร้างเพิ่มเติมเป็นศาลาการเปรียญ วัดสร้างก่อน พ.ศ. 2484 ที่ดินของวัดเป็นที่ดินวนอุทยานภูพาน ในอดีตเคยเป็นวัดที่มีความเจริญรุ่งเรือง เนื่องจากมีหลักฐานที่มีอยู่หลายสิ่ง เป็นต้นว่า พระพุทธรูปปางต่าง ๆ ที่แกะสลักด้วยหินบริเวณผนังถ้ำ ซึ่งปัจจุบันได้ถูกทำลายไป คงเหลือให้เห็นเพียงองค์เดียว นอกจากนี้ยังมีศิลาจารึกซึ่งเมื่อหลายปีที่ผ่านมา ได้มีผู้เชี่ยวชาญมาอ่านและได้แปลพอได้ใจความว่า พุทธศตวรรษที่ 16 เดือนยี่ ปีมะโรง สถานที่นี้เคยเป็นที่ประชุมของคณะสงฆ์ 31 คณะ
วัดถ้ำพระพุทธไสยาสน์ มีโบราณวัตถุที่สำคัญ ได้แก่ พระพุทธรูปแกะสลักด้วยหินบนผนัง ศิลาจารึกอักษรโบราณ พระพุทธไสยาสน์ พระนาคปรก พระพุทธรูปเก่าแก่ อาคารเสนาสนะได้แก่ ศาลาการเปรียญ กุฏิสงฆ์ โรงย้อม โรงครัว ศาลาเอนกประสงค์ เรือนรับรองผู้มาแสวงบุญ ถังเก็บน้ำฝน ซึ่งปัจจุบันท่านเจ้าอาวาสท่านได้เก็บไว้ในพระธาตุหิน เนื่องจากมีคนมาขโมยวัตถุโบราณไปหลายชิ้น
วัดพระพุทธบาทห้วยต้ม

วัดพระพุทธบาทห้วยต้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาทราย อำเภอลี้ จังหวัดลำพูน เป็นวัดที่ใหญ่ที่สุดของอำเภอลี้
วัดพระพุทธบาทห้วยต้มประกาศตั้งวัดเมื่อ พ.ศ. 2533 ได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 ความเป็นมาของวัดพระพุทธบาทห้วยต้มซึ่งเรียบเรียงโดย นันทวัน กล่าวถึงเมื่อครั้งพุทธกาล สมเด็จพระสัมมาสัมพุทธเจ้าได้เสด็จไปโปรดเวไนยสัตว์ในที่ต่าง ๆ พระพุทธองค์เสด็จมาถึงดงไม้ตาลแล้วขึ้นประทับบนจอมดอยแห่งหนึ่ง เรียกว่า "ดอยนางพี่" ได้ประทานพระเกศาธาตุ 1 เส้นให้พวกละว้าที่มาเฝ้าอยู่ ณ ที่นั้นบรรจุไว้ในพระเจดีย์ ต่อมาเรียกว่า "ดอยนางนอนจอมแจ้ง" (เพราะเสด็จมาถึงที่นั่นตอนรุ่งเช้า) ต่อมามีพญาเมืองเถิน พ่อฤาษีและหมอพรานอีก 8 คนหาบเนื้อสดเดินมาพบเข้า ขณะที่ไม่มีอะไรมาถวาย พระพุทธองค์ก็ยังไม่ได้ฉัน พวกพรานจึงเอาเนื้อไปกองรวมกันไว้ พวกละว้าที่อยู่ในบริเวณนั้นจึงไปต้มข้าวมาถวาย สมเด็จพระจอมไตรจึงทรงรับมาฉันและให้ศีลให้พรพวกละว้า พระพุทธองค์จึงทรงประทับรอยพระบาทไว้และทรงรับสั่งว่า "ถ้าผู้ใดปฏิบัติได้ตามที่พระพุทธองค์ทรงสั่งสอนก็เหมือนอยู่ใกล้ ถ้าไม่ปฏิบัติก็เหมือนอยู่ไกล" และได้พระราชทานนามว่า "ห้วยต้มข้าว" ต่อมาเรียกเพี้ยนเป็น "ห้วยต้ม" จึงเป็นที่มาของชื่อวัดพระพุทธบาทห้วยต้มในปัจจุบัน
วัดมีพระธาตุเจดีย์ศิลปะล้านนาผสมพม่า เป็นทรงแหลมเรียวรายล้อมด้วยเจดีย์ขนาดเล็กอีก 16 องค์ ภายในศาลารอบองค์พระธาตุเจดีย์จะมีรูปปั้นของเกจิอาจารย์ชื่อดังของประเทศกว่า 30 องค์ และภายในศาลาหลังใหญ่ยังเป็นที่ตั้งศพของครูบาชัยยะวงศาพัฒนาบรรจุในโลงแก้ว บริเวณด้านเหนือของวัดเป็นที่ประดิษฐานพระพุทธรูปพระเจ้าเก้าตื้อจำลองซึ่งประดิษฐานอยู่ในมณฑป ได้จัดให้มีพระราชพิธีบรรจุพระบรมสารีริกธาตุไปเมื่อวันที่ 11 ธันวาคม พ.ศ. 2544 ภายในวัดยังมีสิ่งก่อสร้างทำจากศิลาแลง ขุดได้จากบ่อศิลาแลงด้านหลังของวัด
เทศมณฑลออกแกลอ

ออกแกลอ  เป็นเทศมณฑลในจังหวัดโกเลสถาน ประเทศอิหร่าน โดยมีออกแกลอเป็นเมืองหลัก จากสำมะโน พ.ศ. 2559 เทศมณฑลนี้มีประชากร 132,733 คนใน 35,989 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอโวชม์กีร์ และ 2 เมือง ได้แก่ แอนบอร์ออลูมและออกแกลอ
การฉีดเข้าชั้นผิวหนัง

การฉีดเข้าชั้นผิวหนัง  เป็นการฉีดสารต่างๆ เช่น ยา หรือวัคซีน เข้าสู่ชั้นหนังแท้ (dermis) ซึ่งอยู่ระหว่างหนังกำพร้าและเนื้อเยื่อใต้ผิวหนัง เป็นวิธีฉีดยาที่ไม่ได้ใช้แพร่หลายเท่าวิธีอื่นๆ อย่างการฉีดเข้าชั้นใต้ผิวหนัง หรือการฉีดเข้ากล้ามเนื้อ เนื่องจากมีขั้นตอนการฉีดที่ยุ่งยากกว่า เป็นผลให้มีที่ใช้เฉพาะกรณีจำเป็นอย่างการฉีดวัคซีนวัณโรคหรือการทดสอบภูมิแพ้ ประโยชน์ที่สำคัญของการฉีดวิธีนี้คือ สามารถกระตุ้นให้เกิดการตอบสนองทางภูมิคุ้มกันได้สูงกว่าในกรณีการฉีดวัคซีน การทำภูมิคุ้มกันบำบัด หรือการรักษามะเร็งบางวิธี และสามารถเห็นปฏิกิริยาภูมิแพ้ได้ง่ายเนื่องจากอยู่ชั้นนอกของร่างกาย
อับดุล อาซิซ ชัมซุดดิน

อับดุล อาซิซ บิน ชัมซุดดิน (10 มิถุนายน ค.ศ. 1938 – 16 ตุลาคม ค.ศ. 2020) เป็นนักการเมืองชาวมาเลเซีย
อาชีพ.
อับดุล อาซิซ ชัมซุดดินดำรงตำแหน่งเป็นเลขาของมาฮาดีร์ตั้งแต่ ค.ศ. 1981 แล้วได้รับแต่งตั้งเป็นวุฒิสมาชิกจากมาฮาดีร์ โมฮามัดใน ค.ศ. 1999 และดำรงตำแหน่งรัฐมนตรีว่าการพัฒนาชนบทและภูมิภาคตั้งแต่วันที่ 27 มีนาคม ค.ศ. 2004 ถึง 18 มีนาคม ค.ศ. 2008
เสียชีวิต.
อับดุล อาซิซ ชัมซุดดินเสียชีวิตในวันที่ 16 ตุลาคม ค.ศ. 2020 ตอนอายุ 82 ปี ศพของเขาถูกฝังที่สุสานมุสลิมกูนุงเมซะฮ์ โกเปิง รัฐเประ
พระทองอยู่

พระทองอยู่ เป็นพระภิกษุวัดถนนสุธาราม ตำบลโผงเผง อำเภอป่าโมก จังหวัดอ่างทอง และเป็นผู้แต่งมหาเวสสันดรชาดก กัณฑ์ทานกัณฑ์
ประวัติ.
มหาเวสสันดรชาดก กัณฑ์ทานกัณฑ์ ไม่ปรากฎนามผู้แต่ง ด้วยเหตุที่ไม่มีหลักฐานแน่นอนว่าผู้แต่งเป็นใคร ทราบเพียงแต่ว่าเป็นภิกษุที่อยู่วัดถนน ซึ่งเป็นวัดเก่าแก่ตั้งอยู่ทางฝั่งตะวันตกของแม่น้ำสีกุก อันเป็นเขตติดต่อระหว่างจังหวัดพระนครศรีอยุธยาและจังหวัดอ่างทองจึงใช้ชื่อผู้แต่งกัณฑ์ทานกัณฑ์ว่า สำนักวัดถนน
เรื่องผู้แต่งกัณฑ์ทานกัณฑ์นี้ จากสอบถามผู้เฒ่าผู้แก่ในละแวกบ้านใกล้วัดถนนพอจะทราบเค้าประวัติของท่านผู้แต่งว่า ชื่อ ทองอยู่ เกิดที่บ้านไผ่จำศีล อำเภอวิเศษชัยชาญ จังหวัดอ่างทอง เกิดเมื่อ พ.ศ. 2300 ในสมัยปลายแผ่นดินสมเด็จพระเจ้าอยู่หัวบรมโกศ เมื่ออายุประมาณ 8-9 ปี ได้ไปศึกษาเล่าเรียนที่จังหวัดพระนครศรีอยุธยา เมื่ออายุประมาณ 10-11 ปี ได้บรรพชาเป็นสามเณรประจวบกับกรุงศรีอยุธยาแตกเมื่อ พ.ศ. 2310 ประชาชนอพยพหนีภัยสงครามไปอยู่ตามชนบทและในกรุงศรีอยุธยาเกิดขัดสนเสบียงอาหาร สามเณรทองอยู่จึงจำเป็นต้องเดินทางกลับบ้านเกิด ที่ตำบลไผ่จำศีล การเดินทางในครั้งนั้นต้องเดินทางผ่านตำบลโผงเผง ที่บ้านนี้มีวัดอยู่วัดหนึ่ง เรียกว่า “วัดถนน” สามเณรทองอยู่ได้พักที่วัดนี้ ในขณะนั้นวัดถนนเกือบจะเป็นวัดร้าง มีสามเณรรูปหนึ่งคอยดูแลรักษา เณรรูปนี้ได้ชวนสามเณรทองอยู่มาอยู่ด้วยกัน แต่สามเณรทองอยู่ผัดว่าขออุปสมบทเป็นพระภิกษุก่อน ต่อมาประมาณ พ.ศ. 2321 ในแผ่นดินสมเด็จพระเจ้าตากสินมหาราช ท่านจึงได้อุปสมบทและมาอยู่วัดถนน และได้แต่งมหาเวสสันดรชาดก กัณฑ์ทานกัณฑ์
พระทองอยู่นับว่าเป็นสถาปนิกชั้นเยี่ยมท่านหนึ่ง ท่านจึงได้สร้างเจดีย์ไว้องค์หนึ่ง ซึ่งนับว่าเป็นเจดีย์ที่งดงามปรากฏอยู่หน้าพระวิหารวัดถนน ถึงกับมีผู้มาวาดรูปไปเป็นแบบก่อสร้าง ในด้านวรรณกรรม นอกจากท่านได้แต่งร่ายยาวมหาเวสสันดรชาดก กัณฑ์ทานกัณฑ์แล้ว ยังแต่งบททำขวัญนาคไว้อย่างไพเราะอีกด้วย
ป่าซีกา

ป่าซีกา (/ˈziːkə/) เป็นป่าเขตร้อนใกล้เอ็นเท็บเบ ประเทศยูกันดา ในภาษาลูกันดา "ซีกา" แปลว่า "รก" เนื่องจากเป็นทรัพย์สินของสถาบันวิจัยไวรัสยูกันดา (ยูวีอาร์ไอ) แห่งเอ็นเท็บเบ บริเวณนี้จึงถูกสงวนไว้สำหรับการวิจัยทางวิทยาศาสตร์เท่านั้น
ป่าซีกากินพื้นที่ประมาณ ถัดจากบึงของอ่าวไวยา ปากทางของทะเลสาบวิกตอเรีย ป่านี้มีความเหมาะสมสำหรับการวิจัยยุงเนื่องจากเข้าถึงได้ง่ายและมีระบบนิเวศหลากหลาย ยูวีอาร์ไอรายงานว่าพื้นที่วิจัยในป่ามีขนาดประมาณ 
คำว่า "ซีกา" กลายเป็นที่โด่งดังจากไวรัสซิกา ซึ่งทำให้เกิดการระบาดทั่วโลกตั้งแต่ ค.ศ. 2007 เป็นต้นมา นอกจากนี้ ผีเสื้อกลางคืนชนิด "Sidisca zika" และ "Milocera zika" ก็ตั้งชื่อตามชื่อป่านี้ด้วย
ดักลาส เฮก เอิร์ลเฮกที่ 1

จอมพล ดักลาส เฮก เอิร์ลเฮกที่ 1 (;19 มิถุนายน พ.ศ. 2404 – 29 มกราคม พ.ศ. 2471) เป็นเจ้าหน้าที่อาวุโสของกองทัพอังกฤษในช่วงสงครามโลกครั้งที่หนึ่ง เขาได้บัญชาการกองกำลังรบนอกประเทศบริติช (BEF) บนแนวรบด้านตะวันตกตั้งแต่ปลายปี พ.ศ. 2458 จนกระทั่งสิ้นสุดสงคราม เขาเป็นผู้บัญชาการในระหว่างยุทธการที่แม่น้ำซอม ยุทธการที่อารัส ยุทธการที่พาสเชนเดล การรุกฤดูใบไม้ผลิ การรุกร้อยวัน และยังเป็นที่รู้จักจากการเป็นผู้นำกองทัพอังกฤษไปสู่ความสูญเสียอย่างหนักในระดับหายนะที่แม่น้ำซอม
โจว จิ่งจิ่ง

โจว จิ่งจิ่ง (อักษรโรมัน: Zhou Jingjing) เป็นนักฟันดาบวีลแชร์ชาวจีน เธอเป็นตัวแทนของประเทศจีนในการแข่งพาราลิมปิกฤดูร้อนใน ค.ศ. 2012 และ ค.ศ. 2016 ซึ่งโดยรวมแล้วเธอได้รับรางวัลสามเหรียญทองและหนึ่งเหรียญเงิน ทั้งหมดใน ค.ศ. 2016
โฌแซ็ฟ ฌ็อฟร์

โฌแซ็ฟ ฌัก เซแซร์ ฌ็อฟร์ (12 มกราคม พ.ศ. 2395 – 3 มกราคม พ.ศ. 2474) เป็นนายพลชาวฝรั่งเศสที่ทำหน้าที่เป็นผู้บัญชาการทหารสูงสุดของกองกำลังฝรั่งเศสในแนวรบด้านตะวันตกตั้งแต่เริ่มสงครามโลกครั้งที่หนึ่งจนถึง ปลายปี พ.ศ. 2459 เขาเป็นที่รู้จักกันดีในเรื่องการจัดกลุ่มกองทัพพันธมิตรที่ล่าถอยใหม่เพื่อเอาชนะชาวเยอรมันในยุทธการที่มาร์นครั้งแรกในเดือนกันยายน พ.ศ. 2457
การฉีดเข้าชั้นใต้ผิวหนัง

การฉีดเข้าชั้นใต้ผิวหนัง  คือการฉีดสารเข้าไปในเนื้อเยื่อใต้หนังซึ่งอยู่ลึกลงไปจากชั้นหนังแท้ สามารถใช้เป็นช่องทางการให้ยาและสารต่างๆ ได้หลายชนิด เช่น อินซูลิน มอร์ฟีน เป็นต้น เนื้อเยื่อในชั้นนี้มีหลอดเลือดมาเลี้ยงไม่มาก ยาที่ให้ทางนี้จึงจะค่อยๆ ถูกดูดซึมอย่างช้าๆ โดยช้ากว่าการฉีดเข้ากล้ามเนื้อ แต่ก็เร็วกว่าการฉีดเข้าชั้นผิวหนัง
อีไลจาห์ วินนิงตัน

อีไลจาห์ วินนิงตัน (เกิด 5 พฤษภาคม พ.ศ. 2543) เป็นนักว่ายน้ำชาวออสเตรเลียที่เชี่ยวชาญด้านการแข่งขันประเภทท่าฟรีสไตล์ เขาได้เข้าร่วมการแข่งขันกีฬาเครือจักรภพ 2018, การแข่งขันว่ายน้ำชิงแชมป์แพนแปซิฟิค, การแข่งขันว่ายน้ำฟีนาว่ายน้ำเยาวชนชิงแชมป์โลก และโอลิมปิกฤดูร้อน 2020
โอลิมปิกฤดูร้อน 2020.
ที่การแข่งขันการทดลองว่ายน้ำของออสเตรเลีย 2021 วินนิงตันเข้าร่วมการแข่งขันรายการฟรีสไตล์ 50 เมตร, 100 เมตร, 200 เมตร, 400 เมตร และ 800 เมตร เขาผ่านเข้ารอบสำหรับทีมโอลิมปิกในรายการ 200 เมตรและ 400 เมตร ได้อันดับที่ 1 ในการแข่งขัน 400 เมตรและอันดับสองในรายการ 200 เมตร
ห้องสอบสวนด่วนพิเศษ

ห้องสอบสวนด่วนพิเศษ (; โรมาจิ: "Kinkyū Torishirabe Shitsu"; #เปลี่ยนทาง) เป็นละครโทรทัศน์ญี่ปุ่นประเภทสืบสวน ที่ออกอากาศตั้งแต่เดือนมกราคม ค.ศ. 2014 จนถึง กันยายน ค.ศ. 2021 ทางสถานีโทรทัศน์ทีวีอาซาฮิ และบนเพลตฟอร์มเน็ตฟลิกซ์ นำแสดงโดย ยูกิ อามามิ
<templatestyles src="Template:TOC limit/styles.css" />
เรื่องย่อ.
กรมตำรวจนครบาลโตเกียวได้ติดตั้ง|กล้องวงจรปิดภายในห้องสอบสวนหวังลดการใช้กำลังขู่เข็ญและเค้นให้บังคับสารภาพที่มักเกิดขึ้นได้บ่อย จึงมีการก่อตั้งทีมสอบสวนพิเศษสำหรับการสอบสวนเฉพาะกิจเพื่อไขคดีสุดหินขึ้นโดยเฉพาะ
เหตุการณ์ที่เกี่ยวข้อง.
ในการพิจารณาของศาล มักมีเหตุการณ์การถกเถียงอยู่บ่อยครั้งว่าผู้ต้องสงสัยถูกเจ้าหน้าที่ตำรวจหรืออัยการบังคับให้เขียนหรือเพิ่มเติมส่วนใดส่วนหนึ่งของคำรับสารภาพ ด้วยเหตุนี้ตามประมวลกฎหมายวิธีพิจารณาความอาญาฉบับแก้ไขปี ค.ศ. 2016 ได้บัญญัติไว้ว่าภายในเดือนมิถุนายน ปี ค.ศ. 2019 ทุกคดีที่ต้องพิจารณาโดยคณะลูกขุนและอัยการต้องคงไว้ซึ่งความโปร่งใสในการสอบสวนด้วยการบันทึกวีดิโอหรือเสียง
คาเมรอน แมคอีวอย

คาเมรอน แมคอีวอย (เกิด 13 พฤษภาคม พ.ศ. 2537) เป็นนักว่ายน้ำชาวออสเตรเลียที่เป็นตัวแทนประเทศของเขาในโอลิมปิกฤดูร้อน 2012 โอลิมปิกฤดูร้อน 2016 โอลิมปิกฤดูร้อน 2020 และโอลิมปิกฤดูร้อน 2024 เขาชนะในโอลิมปิกรายการท่าฟรีสไตล์ 50 เมตร ทำให้เป็นชายชาวออสเตรเลียคนแรกที่ได้รับเหรียญทองในรายการนี้
CR: สถิติเครือจักรภพ
OC: สถิติโอเชียเนีย
เจมส์ ฮอลล์

เจมส์ โรเบิร์ต ฮอลล์ (เกิด 6 ตุลาคม พ.ศ. 2538) เป็นนักยิมนาสติกสากลชาวอังกฤษ เป็นสมาชิกของทีมชาติชุดใหญ๋ของอังกฤษตั้งแต่ปี พ.ศ. 2557 เขาได้รับรางวัลเหรียญทองแดงจากรายการรวมอุปกรณ์ในการแข่งขันยิมนาสติกสากลชิงแชมป์ยุโรปและเหรียญทองประเภททีมและเหรียญเงินจากรายการบุคคลรวมอุปกรณ์ในการแข่งขันกีฬาเครือจักรภพ
ปี ค.ศ. 2021.
โอลิมปิกฤดูร้อน 2020 ที่โตเกียว ประเทศญี่ปุ่น ฮอลล์แข่งขันในนามสหราชอาณาจักร ทีมได้อันดับที่สี่ด้วยคะแนน 255.76
เจก มิตเชลล์

เจค็อบ ไรอัน มิตเชลล์ (เกิด 22 ธันวาคม พ.ศ. 2544) เป็นนักว่ายน้ำชาวอเมริกัน ปัจจุบันเขาแข่งขันในระดับวิทยาลัยที่มหาวิทยาลัยมิชิแกน เขาได้อันดับที่สองในการแข่งขันว่ายน้ำคัดเลือกโอลิมปิกของสหรัฐ ปี พ.ศ. 2563 ในรายการท่าฟรีสไตล์ 400 เมตร ด้วยเวลา 3:48.17 นาที โดยไม่ผ่านคัดเลือกโอลิมปิกที่เวลา 3:46.78 นาที ในวันอังคารที่ 15 มิถุนายน เขาว่ายฟรีสไตล์ 400 เมตรระหว่างช่วงทดลองเล่นด้วยเวลา 3:45.86 นาที ได้อันดับที่สองและผลงานทดสอบเวลาทำให้เขาได้เป็นตัวแทนประเทศสหรัฐในการแข่งขันกีฬาโอลิมปิกฤดูร้อน 2020
อาชีพ.
2019.
ในปี พ.ศ. 2562 มิตเชลล์เป็นตัวแทนของสหรัฐในการแข่งขันฟีนาว่ายน้ำเยาวชนชิงแชมป์โลกโดยเหรียญทองในรายการว่ายผลัดท่าฟรีสไตล์ 4x200 เมตร His swims in the 400m and 800m qualified him for the US National team.
วิทยาลัยเภสัชดูไบ

วิทยาลัยเภสัชดูไบ  เป็นสถาบันเภสัชกรรมแห่งแรกในสหรัฐอาหรับเอมิเรตส์ ซึ่งก่อตั้งขึ้นใน ค.ศ. 1992 โดยหัจญี สะอีด บิน อะห์มัด อัลลูเตาะฮ์ ผู้เป็นนักการกุศลของดูไบ นอกจากนี้ ใน ค.ศ. 2005 วิทยาลัยแห่งนี้ได้รับรางวัลสูจิบัตรคุณภาพวิจักษณ์ของดูไบสำหรับการศึกษา โดยชีค มุฮัมมัด บิน รอชิด อาล มักตูม มกุฎราชกุมารแห่งดูไบ
จิอาร์นนี เรจินี-โมรัน

จิอาร์นนี เรจินี-โมรัน (เกิด 2 สิงหาคม พ.ศ. 2541) เป็นนักยิมนาสติกชาวอังกฤษ เขาเป็นแชมป์โอลิมปิกเยาวชนฤดูร้อน 2014 รายการบุคคลรวมอุปกรณ์, ฟลอร์และม้ากระโดด , แชมป์เยาวชนยุโรป 2016 รายการรวมอุปกรณ์และฟลอร์ และแชมป์เยาวชนยุโรป 2014 รายการฟลอร์
อาชีพ.
2021.
ในเดือนเมษายน เรจินี-โมรันได้เข้าแข่งขันชิงแชมป์ยุโรปที่เมืองบาเซิล ประเทศสวิสเซอร์แลนด์ ซึ่งเขาได้อันดับสามในรายการม้ากระโดด
ในโอลิมปิกฤดูร้อน 2020 ที่กรุงโตเกียว ประเทศญี่ปุ่น เรจินี-โมรันได้เข้าแข่งขันในนามสหราชอาณาจักร ทีมได้อันดับที่สี่ด้วยคะแนน 255.76
กีฬาเรือใบในโอลิมปิกฤดูร้อน 2020 – เรือใบ 49er FX หญิง

การแข่งขันกีฬาเรือใบในโอลิมปิกฤดูร้อน 2020 – เรือใบ 49er FX หญิง เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 27 กรกฎาคม - 2 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ 49er FX หญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 42 คน จาก 21 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 2 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2016
รายชื่อรัฐของเม็กซิโกเรียงตามดัชนีการพัฒนามนุษย์

บทความนี้จะเป็นการนำเสนอตารางรายชื่อของเม็กซิโกทั้ง 32 รัฐสหพันธ์ ซึ่งเป็นการจัดลำดับของดัชนีการพัฒนามนุษย์ ซึ่งรายงานโดยโครงการพัฒนาแห่งสหประชาชาติกับข้อมูลตั้งแต่ ค.ศ. 1990 - 2017 ใน ค.ศ. 2019 เม็กซิโกซิตีและอีก 5 รัฐของเม็กซิโกมีดัชนีการพัฒนามนุษย์สูงมาก ส่วนรัฐอื่น ๆ ยกเว้นรัฐเชียปัส ซึ่งมีดัชนีการพัฒนามนุษย์ปานกลาง ล้วนมีดัชนีการพัฒนามนุษย์สูง
กีฬามวยปล้ำในโอลิมปิกฤดูร้อน 2020 – เกรโก-โรมัน รุ่นน้ำหนักไม่เกิน 130 กิโลกรัม บุคคลชาย

การแข่งขันกีฬามวยปล้ำในโอลิมปิกฤดูร้อน 2020 – เกรโก-โรมัน รุ่นน้ำหนักไม่เกิน 130 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 1-2 สิงหาคม พ.ศ. 2564 ที่มากูฮาริเม็สเซะ การแข่งขันรายการเกรโก-โรมัน รุ่นน้ำหนักไม่เกิน 130 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 14 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1908
กีฬามวยปล้ำในโอลิมปิกฤดูร้อน 2020 – เกรโก-โรมัน รุ่นน้ำหนักไม่เกิน 60 กิโลกรัม บุคคลชาย

การแข่งขันกีฬามวยปล้ำในโอลิมปิกฤดูร้อน 2020 – เกรโก-โรมัน รุ่นน้ำหนักไม่เกิน 60 กิโลกรัม บุคคลชาย เป็น 1 ใน 2 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 1-2 สิงหาคม พ.ศ. 2564 ที่มากูฮาริเม็สเซะ การแข่งขันรายการเกรโก-โรมัน รุ่นน้ำหนักไม่เกิน 60 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 23 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1924
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 76 กิโลกรัม บุคคลหญิง

การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 76 กิโลกรัม บุคคลหญิง เป็น 1 ใน 2 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 1-2 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 76 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 5 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2004
กีฬายิมนาสติกในโอลิมปิกฤดูร้อน 2020 – ยิมนาสติกสากล ฟลอร์เอ็กเซอร์ไซส์ บุคคลชาย

การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล ฟลอร์เอ็กเซอร์ไซส์ บุคคลชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 1 สิงหาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกสากล ฟลอร์เอ็กเซอร์ไซส์ บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 70 คน จาก 35 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1896
ผลการแข่งขัน.
รอบคัดเลือก.
ทีมแปดอันดับแรกในรอบคัดเลือกตามคะแนนรวมของแต่ละอุปกรณ์ จะผ่านเข้าสู่รอบชิงชนะเลิศ ในรอบชิงชนะเลิศ แต่ละทีมเลือกนักยิมนาสติกสามคนเพื่อแข่งขันในแต่ละอุปกรณ์ คะแนนทั้งหมดในแต่ละอุปกรณ์ถูกนำมารวมกันเพื่อเป็นคะแนนของทีมในรอบสุดท้าย คะแนนในรอบคัดเลือกจะไม่นับรวมในรอบชิงชนะเลิศ
ประเทศอินโดนีเซียในพาราลิมปิกฤดูร้อน 2020

ประเทศอินโดนีเซีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอินโดนีเซียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 25 คน เข้าร่วมการแข่งขันใน 7 ชนิดกีฬา
ประเทศอิหร่านในพาราลิมปิกฤดูร้อน 2020

ประเทศอิหร่าน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอิหร่านได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 48 คน เข้าร่วมการแข่งขันใน 8 ชนิดกีฬา
ประเทศอิรักในพาราลิมปิกฤดูร้อน 2020

ประเทศอิรัก จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอิรักได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 5 คน เข้าร่วมการแข่งขันใน 1 ชนิดกีฬา
ประเทศไอร์แลนด์ในพาราลิมปิกฤดูร้อน 2020

ประเทศไอร์แลนด์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศไอร์แลนด์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 12 คน เข้าร่วมการแข่งขันใน 6 ชนิดกีฬา
ประเทศอิสราเอลในพาราลิมปิกฤดูร้อน 2020

ประเทศอิสราเอล จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอิสราเอลได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 33 คน เข้าร่วมการแข่งขันใน 11 ชนิดกีฬา
ประเทศอิตาลีในพาราลิมปิกฤดูร้อน 2020

ประเทศอิตาลี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอิตาลีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 113 คน เข้าร่วมการแข่งขันใน 16 ชนิดกีฬา
กีฬายิงปืนในโอลิมปิกฤดูร้อน 2020 – ปืนยาว 3 ท่า 50 เมตร บุคคลชาย

การแข่งขันกีฬายิงปืนในโอลิมปิกฤดูร้อน 2020 – ปืนยาว 3 ท่า 50 เมตร บุคคลชาย เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 2 สิงหาคม พ.ศ. 2564 ที่สนามยิงปืนอาซากะ การแข่งขันรายการปืนยาว 3 ท่า 50 เมตร บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 53 คน จาก 45 ประเทศโดยประมาณ
สถิติ.
ก่อนการแข่งขัน สถิติโลกและโอลิมปิกมีดังนี้
อิโยเต็ตสึ

บริษัท อิโยเต็ตสึ จำกัด (; โรมาจิ: "Iyotetsu kabushiki gaisha") เป็นบริษัทให้บริการขนส่งหลักในเมืองมัตสึยามะ จังหวัดเอฮิเมะ ประเทศญี่ปุ่น ดำเนินธุรกิจขนส่งทางรางทั้งรถไฟรางหนัก รถราง และรถประจำทาง ทั้งยังมีบริษัทในเครืออีกหลายแห่ง เช่น ธนาคาร ห้างสรรพสินค้า บริษัทตัวแทนท่องเที่ยว และธุรกิจอื่น ๆ
ประวัติ.
บริษัทก่อตั้งขึ้นเมื่อวันที่ 14 กันยายน ค.ศ. 1887 เริ่มเปิดเดินรถไฟสายทากาฮามะเมื่อวันที่ 28 ตุลาคม ค.ศ. 1888 นับเป็นรถไฟสายแรกบนเกาะชิโกกุ และเป็นบริษัทรถไฟเอกชนแห่งที่สามของประเทศญี่ปุ่น ชื่อบริษัทตั้งตามชื่ออดีตจังหวัดอิโยะ ซึ่งเป็นอดีตหน่วยการปกครองในภูมิภาคดังกล่าว มีการเปิดเดินรถรางไฟฟ้าครั้งแรกเมื่อ ค.ศ. 1911 เดิมรางมีขนาด 1,435 มิลลิเมตร และถูกเปลี่ยนเป็นรางขนาด 1,067 มิลลิเมตรทั้งหมดใน ค.ศ. 1923 เป็นต้นมา
การบริการ.
รถไฟ.
บริษัทอิโยเต็ตสึมีเส้นทางรถไฟเปิดให้บริการทั้งหมด 3 สาย ได้แก่
นอกจากนี้ยังมีทางรถไฟสายอิโยะทาจิบานะ (ทางแยกของสายทากาฮามะ) — โมริมัตสึ ความยาว 4.4 กิโลเมตร เดินรถครั้งแรกเมื่อ ค.ศ. 1896 แต่ยกเลิกการให้บริการใน ค.ศ. 1965
รถราง.
บริษัทอิโยเต็ตสึมีเส้นทางรถรางเปิดให้บริการทั้งหมด 5 สาย ได้แก่
มีรถรางให้บริการอยู่ 5 เส้นทาง ได้แก่
รถประจำทาง.
บริษัทอิโยเต็ตสึให้บริการรถประจำทาง เชื่อมการเดินทางระหว่างเมืองมัตสึยามะกับหัวเมืองต่าง ๆ ได้แก่ โตเกียว โอซากะ ฟูกูยามะ ทากามัตสึ โทกูชิมะ และโคจิ นอกจากนี้ยังมีการให้บริการรถประจำทางทั้งในเขตเมืองและรอบเมืองมัตสึยามะ